
Prin dramatizarea în clasă elevii invaţă experimentând şi sunt astfel atraşi spre o limba străină  ( modernă). Se ştie ca în rare cazuri elevii vin în clasă cu tragere de inimă, in plus, ei nu vor niciodată toţi acelaşi lucru, deci oricât de interesant ar fi un profesor, vor rămâne  elevi care se vor situa în afara centrului de interes. Există mereu riscul ca profesorul să pună întrebari care să intereseze doar doi-trei elevi ( folosindu-se predarea frontală). Prin tehnicile de dramatizare reuşeşti să-i ţii pe toţi cei 25-30 elevi activi încontinuu. O soluţie ar fi formarea grupelor de 5-6 elevi, astfel atenţia profesorului va fi una mai vigilentă. Se depaşeşte astfel abordarea frontală a clasei unde elevii trec prin momente în care interesul le este definitiv pierdut. De remarcat un lucru esenţial: elevii folosesc tehnica actorului, dar nu “joacă” pentru o audienţă, pentru un public, ci pentru ei înşişi, acest aspect aducând plus de autenticitate şi de firesc în procesul educaţional.

Dramatizarea nu trebuie confundată cu teatrul, căci elevii nu învaţă pe de rost un scenariu pentru a-l reproduce mai apoi. Prin aceste dramatizări se încearcă, pe lângă folosirea componentelor de limbă (vocabular , structuri etc.) dezvoltarea personalităţii, a imaginaţiei, deci educarea tânărului în sensul mai larg .Copilul este pus într-o situaţie şi trebuie să se descurce.

Captarea interesului/atenţiei clasei- se folosesc activitaţi specifice cu scopul de a-i calma pe cei prea dinamici sau de a-i stimula pe cei timizi. Mai întâi se pot face exerciţii non-verbale  ( copiii descriu, de exemplu, un instrument muzical producând sunetul specific al respectivului instrument, apoi ei se pot juca pe perechi încercând să fie pe rând instrumentul sau instrumentistul). Această activitate poate genera o discuţie despre felul în care arată instrumental etc. Exemplele continuă, trecând mai apoi la cele  verbale, însoţite de regulile jocului.

Predarea gramaticii.  Până nu demult exista ecuaţia vocabular + structuri gamaticale = limbă. Acum însă lucrurile se schimbă întrucât mintea este ataşată unui corp iar intelectul nu funcţioneaza fără un element de emoţie. Se acordă atenţie specială deprinderilor elevilor pentru a vorbi. Ei trebuie să fie atenţi la felul în care vorbesc în funcţie de interlocutor, de context, o mare importanţă având-o şi viteza de reacţie, tonul ori intonaţia. Profesorul insistă pe managementul clasei  (munca pe perechi sau pe grupuri). La început li se dau copiilor dialoguri scurte iar ei trebuie să le pună într-un context ( inventat de ei ) cu coordonate de timp şi spaţiu. În manualele tradiţionale exerciţiile au un singur răspuns correct. Acum nu mai poate fi vorba de o interpretare corectă deoarece toate soluţiile sunt corecte.  Un alt lucru important este şi faptul că dialogurile pot fi adaptate pentru fiecare nivel necesitând puţin material didactic sau chiar deloc.

Despre situaţie. Se mai face o comparaţie cu manualul tradiţional in care elevii pot dialoga, acest lucru implicând pesonaje , contexte prestabilite, dar orice dialog de acest tip este monitorizat şi se foloseşte strict limbajul adecvat situaţiei ( la gară, la recepţie etc.). Prin tehnicile de dramatizare elevii se stimulează unii pe alţii ( inventeaza tot timpul situaţii) , răspunsul celuilalt generând o altă întrebare, aflându-se astfel mai aproape de realitate, de dialogul firesc.  O mare parte dintr-o oră de acest tip ţine de joc şi de imaginaţie. Jocurile, alese cu mare grijă, pot fi distractive dar foarte utile în producerea limbii autentice. Printre obiectivele propuse sunt folosite mai ales acestea:  să producă un text, să improvizeze   “Role-play and improvisation in divising from self and others”  “ Jocul de rol şi improvizaţia”- să recapituleze structuri gramaticale, să se pregatească pentru examen oral care presupune fluenţă.

“Happy families: A multiple writing stimulus activity”  “ O activitate cu stimuli multipli pentru mesajul scris” este metoda prin care pornind de la o planşă cu imagini decupate sau desenate care infaţişază diverse persoane , sa se ajunga la stimularea imaginaţiei elevilor care for apela la toate cunoştinţele dobândinte în anii de studiu astfel încât să folosească toate activităţile specifice mesajului scris : descriere, naraţiune, scrisoare, etc.

“From readers to writers to actors”   “ De la cititor la scriitor la actor” -jocul de rol şi improvizaţia. Elevii pot crea o scenetă care nu are scenario iar această improvizaţie spontană presupune cunoaşterea limbii şi stimularea imaginaţiei. Un grup de elevi citesc o compunere (naraţiune) scrisă de un alt grup de elevi, apoi îl transformă intr-un scenariu şi apoi îl pun în scenă. Acest ciclu cititor-scriitor-actor imbogaţeşte experienţa folosind deprinderi lingvistice. Pe de altă parte copiii vor fi motivaţi pentru că vor avea audienţă, nu va fi numai profesorul cel  care scrie, in plus nu se mai simt aşa  cenzuraţi. Elevii se exprimă in mod autentic  implicând diverse stări sufleteşti.  

